OpenLLM-France/wikimedia huggingface dataset:
# Sinne (Crimea)

Sinne (en (ucraïnès): Сінне, en rus: Сенное) és un poble de la República Autònoma de Crimea, a Ucraïna, que el 2014 tenia 289 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# PGE

PGE té els següents significats:
* Partit de l'Esquerra Europea (del seu nom en francès Parti de la Gauche Européenne), partit polític europeu
* Polska Grupa Energetyczna, empresa elèctrica estatal de Polònia
* Pacific Gas & Electric, empresa distribuïdora d'electricitat i gas de Califòrnia, als Estats Units
* Portland General Electric, empresa distribuïdora d'electricitat d'Oregon, als Estats Units
* PGE Park (de l'acrònim en anglès de l'anterior Portland General Electric), estadi esportiu de la ciutat de Portland, als Estats Units
* Pressupostos Generals de l'Estat, pressupost de despeses i ingressos de la Hisenda pública
* Grup del platí (del seu nom en anglès Platinum-Group Elements), grup de sis elements metàl·lics amb propietats físiques i químiques similars
* Pla general sencer (del seu nom en castellà Plano General Entero), pla cinematogràfic amb un sol personatge
# La Còla

La Còla (occità) o La Colle (francès), en francès antic L'Acaulle) és un barri de Mònaco, dins l'antic comú francès de la Condamina.
La seva superfície és de 175.811 metres quadrats. Té assignat el número estadístic 07.
# Megha-Tropiques

Megha-Tropiques és una missió de satèl·lit per estudiar el cicle de l'aigua en l'atmosfera tropical en el context del canvi climàtic Un esforç de col·laboració entre Indian Space Research Organisation (ISRO) i l'Agència Espacial Francesa (CNES), el Megha-Tropiques va ser desplegat amb èxit en òrbita per un coet PSLV a l'octubre de 2011.
El Megha-Tropiques va ser concebut inicialment en el 2003, però es va agafar més interès en el 2004 després de l'Índia va augmentar la seva contribució i els costos totals es van reduir. Amb els progressos realitzats per GEWEX (Global Energy and Water Cycle Experiment), el Megha-Tropiques està dissenyat per a comprendre els processos meteorològics i climàtics tropicals, mitjançant l'obtenció d'estadístiques fiables sobre el balanç d'aigua i energia de l'atmosfera tropical. El Megha-Tropiques complementa altres dades dels projectes actuals del monsó regionals com el MAHASRI i el projecte finalitzat GAME. El Megha-Tropiques també pretén descriure l'evolució dels principals sistemes meteorològics tropicals. Es posa èmfasi en el mesurament repetitiu dels tròpics.

## Referències

* ↑ Mission description. MEGHA-TROPIQUES: water cycle in the tropical atmosphere in the context of climate change.(Access date 06-21-2008)
* ↑ India and France Resurrect, Redesign Megha-Tropiques Mission, PETER B. de SELDING And K.S. JAYARAMAN. 24 February 2004
* ↑ ISRO and French Space Agency, CNES, Sign MOU on Megha-Tropiques Satellite Mission Arxivat 2008-05-17 a Wayback Machine. November 12, 2004
* ↑ «About GEWEX». Gewex.org. Arxivat de l'original el 2015-04-07. [Consulta: 5 desembre 2010].
* ↑ «Monsoon Asian Hydro-Atmosphere Scientific Research and Prediction Initiative». Mahasri.cr.chiba-u.ac.jp. Arxivat de l'original el 2011-07-22. [Consulta: 5 desembre 2010].
* ↑ «GEWEX Asian Monsoon Experiment». Hyarc.nagoya-u.ac.jp. [Consulta: 5 desembre 2010].
* ↑ «Launch Info». Spacemart.com. [Consulta: 5 desembre 2010].

## Enllaços externs

* Lloc web del Megha-Tropiques
Agència Espacial Europea :
# Oropédio Lassithiú

Oropédio Lassithiú (grec Οροπέδιο Λασιθίου, normalment transliterat Oropedio Lasithiou, literalment altiplà de Lassithi) és un municipi de l'interior de l'illa grega de Creta, a la prefectura de Lassithi. Té una població d'uns 3.000 habitants. La capital del municipi és Tzermiado.
Es tracta d'un fèrtil altiplà d'uns 100 km² a una altitud mitjana de 840 m sobre el nivell del mar, una de les poques àrees permanentment habitades en aquesta altitud al Mediterrani, al peu de les muntanyes del Dikti. L'activitat econòmica principal n'és l'agricultura i la ramaderia.
Al poble de Psikhro (Psychro) hi ha la cova de Dicte (grec Δικταίον Άντρον), que segons la mitologia grega era el bressol de Zeus.

## Història

La zona ha estat habitada d'una manera continuada des del neolític, a l'època minoica, i a l'època dòrica. Durant la dominació veneciana i durant dos segles, des del 1293, per les freqüents revoltes i la forta resistència, els pobles van ser demolits, els cultius prohibits, i els nadius van ser obligats a abandonar la zona sota pena de mort.
Al segle XV els governants venecians van permetre als refugiats del Peloponès assentar-se a la plana i tornar a conrear la terra. Per garantir bones collites, els venecians van fer construir un sistema de rec que encara està en ús, i que omplia el paisatge de la plana amb molins de vent de veles blanques. Avui molts d'aquests molins han estat substituïts per moderns motors dièsel o elèctrics.
Durant la Guerra d'independència de Grècia, el gener de 1823 un exèrcit otomà va matar o expulsar la majoria de residents que no havien fugit a les muntanyes. El maig de 1867 durant la gran revolta de Creta una altra vegada un exèrcit otomà va expulsar els rebels a les faldes del mont Dikti, i la majoria de residents van ser morts o esclavitzats, els pobles arrasats i les collites destruïdes. També van demolir el monestir de Kroustalenia, que havia estat la seu del comitè revolucionari.

## Referències

* ↑ Γ. Παναγιωτάκης: Οι μάχες του Οροπεδίου Λασιθίου, Πατρίς onLine, 2 Ιουνίου, 2006.
# Sensibilització

En lingüística, s'anomena sensibilització al fenomen contrari de l'emmudiment. És el fenomen fonètic que fa que es pronunciïn determinats sons en determinades posicions:
* /t/ final seguida de vocal: cent un [ˌsenˈtun], sant Andreu [ˌsantənˈdɾew], fent-ho [ˈfentu].
* /r/ final dels infinitius seguida d'un pronom feble: fer-hi [ˈfeɾi]
* /b/ de la preposició amb i la /s/ del determinant demostratiu aquest se sensibilitzen quan segueix qualsevol mot començat amb so vocàlic: amb ella [əmˈbeʎə], aquest home [əˌkesˈtɔmə]

## Referències

* ↑ Olivart, Josep Maria Corretger. «Treballem la llengua i literatura catalanes: Fenòmens de contacte consonàntic. Adreçat a 2n de Batxillerat.», dimarts, 29 gener 2013. [Consulta: 11 octubre 2018].
# Província de Rímini

La Província de Rímini (en italià Provincia di Rimini i en romanyol Pruvenza ad Rémin o Remne) és una província que forma part de la regió d'Emília-Romanya dins Itàlia. La seva capital és Rímini.
Limita al sud amb les Marques (província de Pesaro i Urbino) i amb la República de San Marino, a l'est pel mar Adriàtic, al nord amb la província de Forlì-Cesena, i a l'oest amb la Toscana (Província d'Arezzo).
Té una àrea de 921,77 km², i una població total de 336.285 hab. (2016). Hi ha 25 municipis a la província.
La província de Rimini es va crear al 1992, a partir de part del territori de la llavors província de Forlì que es va convertir al mateix temps, la província de Forlì-Cesena.
El 2009 es va ampliar amb la incorporació de set municipis de la Valmarecchia: Casteldelci, Maiolo, Novafeltria, Pennabilli, San Leo, Sant'Agata Feltria i Talamello, fins llavors incloses en el territori de la província de Pesaro i Urbino, a la regió de Les Marques.

## Referències

* ↑ Dades ISTAT

## Enllaços externs

* Provincia di Rimini homepage(italià)

## Vegeu també

* Arquitectura longobarda
# Veu femenina

Veu femenina és qualsevol de les tipologies i tessitures de veus que en el camp de la música clàssica es consideren pròpies de les persones de sexe femení: per ordre d'agut o greu: soprano, mezzosoprano i contralt.
En algunes tradicions -per exemple a l'església catòlica que en alguns períodes ha posat fortes restriccions a la interpretació de la música religiosa i sobretot litúrgica per part de les dones- una part d'aquestes veus o fins i tot totes han estat interpretades per persones de sexes masculí, ja fossin nens o homes adults que podien aplicar la tècnica del falset o ésser castrats.
La denominació s'aplica, especialment, en el cas d'agrupacions corals, per referir-se a grups integrats exclusivament per noies o dones que canten majoritàriament a tres o a quatre veus. Les combinacions més habituals són: soprano 1a, soprano 2a i contralt, o bé soprano 1a, mezzosoprano i contralt, o bé soprano 1a, soprano 2a, contralt 1a i contralt 2a.

## Vegeu també

* Soprano
* Mezzosoprano
* Contralt
* Veus iguals
# Siólib

Siólib (en rus: Сёльыб) és un poble de la República de Komi, a Rússia, segons el cens del 2010 tenia 194 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# PGH

PGH té els següents significats:
* Projecte Genoma Humà, projecte internacional per a la seqüenciació completa del genoma humà
* Hospital General de les Filipines (del seu nom en anglès Philippine General Hospital), hospital amb seu a Manila (Filipines)
* Haplotipat genètic preimplantacional (del seu nom en anglès Preimplantation Genetic Haplotyping), mètode clínic per al diagnòstic genètic preimplantacional
# Pas dels Lladres

«Pas dels Lladres» té aquests significats:
* Pas dels Lladres (Abella de la Conca): pas de muntanya del terme municipal d'Abella de la Conca, a la comarca del Pallars Jussà
* Pas dels Lladres (Er): coll de muntanya del límit dels termes comunals d'Er i de Vallcebollera, tots dos de la comarca de l'Alta Cerdanya.
# Sant Sebastià de Cabrera de Mar

Sant Sebastià de Cabrera de Mar és una capella de Cabrera de Mar (Maresme) protegida com a Bé Cultural d'Interès Local.

## Descripció

Es tracta d'una capella de petites dimensions amb coberta a dues vessants i campanar d'espadanya. S'accedeix a l'església per un porta d'arc de mig punt. A banda i banda hi ha sengles finestres allargades i damunt de la porta hi ha un ull de bou. Els angles són de pedra vista mentre que la resta està emblanquinada.

## Història

Va ser construïda l'any 1507 i cremada l'any 1936. Va ser restaurada posteriorment.

## Referències

* 1 2 «Sant Sebastià de Cabrera de Mar». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Vescomtat de Tursan

El vescomtat de Tursan fou una jurisdicció feudal de Gascunya, al nord del Vescomtat del Bearn.
El duc Sanç IV de Gascunya va repartir els seus dominis entre els seus fills el 977. Al fill Aner o Asnar, que es va titular vescomte de Gascunya, van correspondre els territoris de Tursan, Gabardà, Oleron, Dacs i Orte. A la seva mort vers el 978 es va produir un altre repartiment i al fill Sanç li va tocar el territori de Tursan i Chalosse amb el títol de Vescomte de Tursan. Sanç I, conegut per Sanç Ail, va tenir per successor al seu fill Sanç II Atil, i aquest al seu fill Auger I. Els vescomtes van emprar algunes vegades el títol de vescomtes de Miramont a partir de finals del segle xi. Auger fou el pare d'Auger II i aquest d'Auger III que el 1118 estava prenent part al setge de Saragossa. Casat amb l'hereva del vescomtat de Zuberoa, no va deixar al morir vers el 1120 més que una filla, Matilde, casada amb Ramon I Sanç el Piadós vescomte d'Orte (1115-1146), però el domini fou principalment infeudat als bisbes d'Aire.

## Llista de vescomtes

* Aner I (Asnar I) vescomte de Gascunya 977-978
* Sanç I Ail 978-vers 1000
* Sanç II Atil vers 1000-1030
* Auger I vers 1030-1060
* Auger II vers 1060-1100
* Auger III vers 1100-1120
* Matilde vers 1120
* Ramon I Sanç d'Orte 1120
* infeudat als bisbes d'Aire
# Semèlids

Semelidae és una família de cloïssa d'aigua salada.

## Descripció

Els membres d'aquesta família tenen les conquilles arrodonides o ovals, allargades i molt aplanades. Les dues valves etan conncectades per un lligament intern en contrast amb la família propera dels Tellinidae on el lligament és extern. Els seus sifons separats són molt llargs.

## Alguns gèneres

Els gèneres de Semelidae inclouen:
* Abra Lamarck, 1818
** Abra aequalis (Say, 1822)
** Abra alba (Wood W., 1802)
** Abra californica Kundsen, 1970
** Abra lioica (Dall, 1881)
** Abra longicallis Sacchi, 1836
** Abra nitida (O. F. Mueller, 1776)
** Abra pacifica Dall, 1915
** Abra prismatica
** Abra profundorum E. A. Smith, 1885
** Abra tenuis (Montagu, 1818)
** Abra tepocana Dall, 1915
* Cumingia G. B. Sowerby I, 1833
** Cumingia californica Conrad, 1837
** Cumingia coarctata G. B. Sowerby I, 1833
** Cumingia tellinoides (Conrad, 1831)
* Ervilia Turton, 1822
** Ervilia bisculpta Gould, 1861
** Ervilia castanea (Montagu, 1803)
** Ervilia concentrica (Holmes, 1860)
** Ervilia nitens (Montagu, 1808)
** Ervilia producta Odhner, 1922
** Ervilia purpurea (Smith, 1906)
** Ervilia scaliola
* Leptomya A. Adams, 1864
** Leptomya retiara aucklandica Powell
** Leptomya retiara retiara (Hutton, 1885)
* Scrobicularia Schumacher, 1815
** Scrobicularia plana - Peppery furrow shell
* Semele Schumacher, 1817
** Semele bellastriata (Conrad, 1837)
** Semele brambleyae (Powell, 1967)
** Semele decisa (Conrad, 1837)
** Semele incongrua Carpenter, 1864
** Semele proficua (Pulteney, 1799)
** Semele pulchra (G. B. Sowerby I, 1832)
** Semele purpurascens (Gmelin, 1791)
** Semele rubicola Dall, 1915
** Semele rubropicta Dall, 1871
** Semele rupicola Dall, 1915
** Semele venusta (Reeve, 1853)
* Semelina Dall, 1900
** Semelina nuculoides (Conrad, 1841)
* Theora H. Adams and A. Adams, 1856
** Theora lubrica Gould, 1861
** Theora mesopotamica Annandale 1918

## Referències

* ↑ Barrett, J. H. and C. M. Yonge, 1958. Collins Pocket Guide to the Sea Shore. P. 160. Collins, London
* ↑ ITIS
* Powell A. W. B., New Zealand Mollusca, William Collins Publishers Ltd, Auckland, New Zealand 1979 ISBN 0-00-216906-1
* http://gni.globalnames.org/data_sources/30?page=1&search_term=ns%3AERV*
# Pervomàiskoie (Engels)

* Per a altres significats, vegeu «Pervomàiskoie».
Pervomàiskoie (en rus: Первомайское) és un poble de l'óblast de Saràtov, a Rússia, segons el cens del 2019 tenia 324 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Lakshmibai

Manikarnika Tambe (Benarés, 19 de novembre de 1828 - 17 o 18 de juny de 1858), més coneguda com a Lakshmibai, Lakshmi Bai, Laxmi Bai o la raní de Jhansi, després del seu matrimoni amb el Maharajà Gangadhar Rao el 1842, va ser reina de l'estat indi de Jhansi, de l'antic Imperi Maratha (1674-1818), al centre-nord d'Índia. La raní Lakshmibai va ser una de les figures més destacades de la Rebel·lió índia de 1857 i de la resistència al Raj Britànic.
El 1853, en morir el rajà Gangadhar Rao, la raní va assumir la regència del seu fill adoptiu, Damodar Rao. No obstant això, la posterior annexió de l'estat de Jahnsi pel Raj britànic, juntament amb la rebel·lió dels espahís ;al servei de la Companyia Britànica de les Índies Orientals, la va portar a proclamar, el 14 de febrer de 1858, la lluita conjunta de tots els hindús i musulmans contra els britànics.
Després de la captura de la fortalesa de Jhansi per les forces britàniques, la raní es va poder escapar cap a la fortalesa de Gwalior. Malgrat que els britànics la van capturar, Lakshmibai va aconseguir escapar-se una altra vegada, greument ferida, i va morir en l'enfrontament posterior amb els seus perseguidors a la batalla de Kotah-ke-Serai el 17 de juny.
Sir Hugh Rose –el futur comandant en cap de l'Exèrcit Indi Britànic–, la considerava la «millor i més valenta dels líders rebels».

## Referències

* ↑ (En anglès.) Archaeological Survey of India: «Jhansi Fort.» Govern de l'Índia. Consultado el 17 de agosto de 2016.
* ↑ (en anglès) Indian History, pp. 132-3. Allied Publishers. ISBN 8184245688. En Google Books. Consultado el 5 de agosto de 2015.
* ↑ Singh, Jasbir (en anglès). Combat Diary: An illustrated history of operations conducted by 4th Battalion, The Kumaon Regiment 1788 to 1974, pp. 56-7. Lancer Publishers, 2010. En Google Books. Consulta el 5 d'agost de 2015.
* ↑ «Decisive events of the Indian Mutiny» (en anglès). National Army Museum. [Consulta: 15 gener 2023].
# Memorial a les víctimes de l'ocupació alemanya

El Memorial a les víctimes de l'ocupació alemanya és un monument creat en record de la invasió alemanya d'Hongria i situat a la plaça de la Llibertat de Budapest. El monument va provocar polèmica i va indignar les organitzacions de la comunitat jueva atès que es va considerar que el monument exculpava l'Estat hongarès i els hongaresos de la seva col·laboració amb l'Alemanya nazi i la complicitat en l'Holocaust.

## Descripció

Anunciat per primera vegada a finals de 2013 i aprovat en una sessió de gabinet tancada la vigília de cap d'any de 2013, el memorial es va construir la nit del 20 al 21 de juliol de 2014. Al mateix lloc, manifestants van improvisar un «contra-memorial vivent» format per objectes, fotografies, cartes i pedres.
El monument presenta una estàtua de pedra de l'arcàngel Gabriel que sosté el globus imperial dels reis hongaresos, símbol nacional d'Hongria i de la sobirania hongaresa, que està a punt de ser agafat per una àguila amb les urpes esteses que recorda l'escut d'Alemanya i representa la invasió i ocupació nazis d'Hongria el març de 1944, data que apareix al turmell de l'àguila. La inscripció a la base del monument resa «En memòria de les víctimes». L'estàtua és la interpretació del Monument del Mil·lenni de la Plaça dels Herois de Budapest.

## Referències

* ↑ «Controversial monument divides Hungarians, angers Jewish community» (en anglès). EURACTIV, 23-07-2014. [Consulta: 28 gener 2020].
* ↑ «Hungary's World War II memorial under fire» (en anglès). Al Jazeera English. [Consulta: 28 gener 2020].
* ↑ «Erect a memorial – erase the past. The Memorial to the victims of the German occupation in Budapest and the controversy around it» (en anglès). EUSTORY, 26-05-2015. [Consulta: 28 gener 2020].
* ↑ Senécal, Patrice «À Budapest, un "contre-mémorial vivant" contre une falsification de l'Histoire» (en francès). Le courrier d'Europe centrale, 26-07-2018 [Consulta: 22 gener 2023].
* ↑ «Statue in Budapest based on Second World War evokes dark history» (en anglès). , 15-12-2014.
# Pericoma diffusa

Pericoma diffusa és una espècie d'insecte dípter pertanyent a la família dels psicòdids que es troba a Nova Zelanda.

## Referències

* 1 2 3 Catalogue of Life (anglès)
* ↑ uBio (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Lakshmi Menon

Lakshmi Menon fou una diplomàtica de l'Índia.
Delegada davant la Tercera Comissió de l'Assemblea General de les Nacions Unides el 1948, va advocar amb contundència per la repetició de la no discriminació sexual al llarg de la Declaració Universal dels Drets Humans, així com per la menció de «la igualtat de drets d'homes i dones» en el preàmbul. A més, va defensar obertament la «universalitat» dels drets humans i es va oposar amb fermesa al concepte de «relativisme colonial», amb el qual es tractava de negar els drets humans a les persones que vivien en països sotmesos a dominació colonial. Sostenia que, si les dones i les persones sotmeses a dominació colonial no s'esmentaven de manera expressa en la Declaració Universal dels Drets Humans, no es considerarien representades en l'expressió «tota persona».

## Referències

* ↑ «Día de los Derechos Humanos, 10 de diciembre» (en castellà). [Consulta: 4 gener 2019].
* ↑ «De "todos los hombres" a "todos los seres humanos": las mujeres que dejaron huella en la Declaración Universal de Derechos Humanos» (en castellà). eldiario, 10-12-2018. [Consulta: 4 gener 2019].
# Mark James Williams

Mark James Williams, més conegut com Mark Williams, MBE (Cwm; 21 de març de 1975), és un jugador professional de snooker gal·lès, guanyador de vint-i-dos títols de rànquing -entre ells tres campionats de món-.
Es va convertir en professional el 1992 i, des d'aleshores, ha ocupat la primera posició del rànquing en diverses ocasions, havent-se imposat en vint-i-dos tornejos. Ha guanyat el Campionat Mundial en tres ocasions: 2000, 2003 i 2018. Ha arribat el 147 dues vegades al llarg de la seva carrera.

## Referències

* 1 2 3 «Mark Williams» (en anglès). World Snooker. [Consulta: 30 juny 2019].
# Paddy Duncan

Paddy Duncan (1894 - 9 d'abril de 1949) fou un futbolista irlandès de la dècada de 1920.
Pel que fa a clubs, defensà els colors de St James's Gate. El 1924 jugà 4 partits amb la selecció d'Irlanda, en els que marcà 2 gols, participant en els Jocs Olímpics de 1924. Fou l'autor del primer gols de la selecció sènior irlandesa.

## Referències

* ↑ «1924 Olympic Games at Rsssf». Rsssf.com.
* ↑ History of Irish Football Arxivat 4 d'abril de 2005 a Wayback Machine.
* ↑ «www.soccernet.ee». www.soccernet.ee.
* ↑ «United States results at Rsssf». Rsssf.com.
# Psychoda aculeata

Psychoda aculeata és una espècie d'insecte dípter pertanyent a la família dels psicòdids que es troba a Centreamèrica: Costa Rica, incloent-hi la província de Guanacaste.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Quate, Larry W., 1996. Preliminary taxonomy of Costa Rican Psychodidae (Diptera), exclusive of Phlebotominae. Taxonomía preliminar de los Psychodidae (Diptera) costarricenses, exclusivamente de la subfamilia Phlebotominae. Revista de Biología Tropical. V. 44, suppl. 1, p. 1-81.
* ↑ Instituto Nacional de Biodiversidad de Costa Rica Arxivat 2016-03-03 a Wayback Machine. (castellà)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)

## Enllaços externs

* ION (anglès)
# Veliocasses

Els veliocasses (en llatí: Veliocasses o Vellocasses) van ser un poble de la Gàl·lia Belga, al nord del Sena, esmentat per Juli Cèsar. Segons ell disposaven de deu mil homes armats, però és possible que es referís a ells i als viromandus junts. Plini el Vell els anomena Vellocasses i Claudi Ptolemeu Οὐενελιοκάσιοι ('Oueneliokasioi'). En temps d'August van ser inclosos a la Lugdunense. La seva capital era Rotomagus (Rouen). Tenien com a veïns al calets. Una bona part del seu territori després es va anomenar el Vexin (entre els rius Andelle i Oise) dividit en Vexin normand i Vexin francès pel riu Epte.
El terme cèltic -casse està relacionat probablement amb els cabells -que es poden dur trenats o arrissats-, com sembla indicar el nom de diverses tribus gal·les: els Baiocasses (Bayeux), els Tricasses, els Viducasses (Vieux, al sud de Caen) o els Succasses. Per tant, veliocasses podria voler dir «els arrissats», malgrat que el sentit de velio- no està clarament establert: «modest, honest» o «millor» [?].

## Referències

* ↑ Plini el Vell. Naturalis Historia, IV, 105
* ↑ Smith, William (ed.). «Velocasses». Dictionary of Greek and Roman Geography (1854). [Consulta: 3 agost 2022].
* ↑ Xavier Delamarre, Dictionnaire de la langue gauloise. París: Errance 2003, p. 109 i p. 310. ISBN 9782877722377
# Parcé

Parcé (en gal·ló Parczae) és un municipi francès, situat al departament d'Ille i Vilaine, a la regió de Bretanya. L'any 2011 tenia 642 habitants. Al municipi hi ha Granjagoul, centre de cultura gal·ló.

## Geografia

Està envoltada pels municipis de Billé, Dompierre-du-Chemin i Luitré.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2011 |
| 550 | 622 | 568 | 546 | 562 | 602 | 642 |
| Des de 1962 : Població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2014 | Lézin Gallais | |
| 2014- | Laurent Legendre | |